Projektas Nr.

|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL UKMERGĖS R. TAUJĖNŲ GIMNAZIJOS**  **VIDAUS STRUKTŪROS PERTVARKOS** |
|  |
| 2021 m. birželio d. Nr. |
| Ukmergė |
|  |

Vadovaudamasi Lietuvos Respublikos švietimo įstatymo 44 straipsnio 4 punktu, Ukmergės rajono savivaldybės tarybos 2021 m. kovo 25 d. sprendimu Nr. 7-59 „Dėl Ukmergės rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“, Ukmergės rajono savivaldybės taryba n u s p r e n d ž i a:

1. Nutraukti nuo 2021 m. rugsėjo 1 d. ikimokyklinio ugdymo programos vykdymą Ukmergės r. Taujėnų gimnazijos Balelių ikimokyklinio ugdymo grupėje.

2. Įpareigoti Ukmergės r. Taujėnų gimnazijos direktorių:

2.1. iki 2021 m. liepos 12 d. parengti Ukmergės r. Taujėnų gimnazijos nuostatų pakeitimo projektą;

2.2. įstatymų nustatyta tvarka atlikti visus su mokyklos vidaus struktūros pertvarka susijusius veiksmus.

Savivaldybės meras

Projektą parengė

Švietimo, kultūros ir sporto skyriaus

vyriausioji specialistė Irena Lukoševičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS R. TAUJĖNŲ GIMNAZIJOS VIDAUS STRUKTŪROS PERTVARKOS“**

**AIŠKINAMASIS RAŠTAS**

2021 m. birželio d.

Ukmergė

**1. Sprendimo projekto rengimo pagrindas.**

Sprendimo projektas parengtas vadovaujantis Lietuvos Respublikos švietimo įstatymo 44 straipsnio 4 punktu, kuriame nurodoma, kad mokyklos struktūros pertvarka vykdoma savininko teises ir pareigas įgyvendinančios institucijos sprendimu. Ukmergės rajono savivaldybės tarybos 2021 m. kovo 25 d. sprendimu Nr. 7-59 „Dėl Ukmergės rajono savivaldybės bendrojo ugdymo mokyklų tinklo pertvarkos 2023–2025 metų bendrojo plano patvirtinimo“ patvirtintame Ukmergės rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų plane numatyta svarstyti 2021–2022 m. m. Ukmergės r. Taujėnų gimnazijos Balelių ikimokyklinės grupės uždarymą.

**2. Sprendimo projekto tikslas ir esmė:**

Ukmergės r. Taujėnų gimnazijos Balelių mišraus amžiaus grupėje dirbančioje 10,5 val. šiuo metu yra ugdomi 4 vaikai, iš kurių 2 yra priešmokyklinio amžiaus.

Ukmergės rajono savivaldybės tarybos 2021 m. gegužės 27 d. sprendimu Nr. 7-135 „Dėl ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo pakeitimo“ patvirtinta nuostata, kad mažiausias vaikų skaičius mišraus amžiaus grupėje, dirbančioje 8–10,5 valandos per dieną – 8 vaikai.

Kitais mokslo metais Balelių grupėje planuojama turėti 2 ikimokyklinio amžiaus vaikus. Ateityje vaikų nedaugės. Taujėnų gimnazijoje nuo rugsėjo 1 dienos pradės veikti ikimokyklinio ugdymo grupė vaikams nuo 1 metų. Balelių grupės 1vaikas bus pavežamas iki Taujėnų gimnazijos, 1 vaikas pasirinko Traupio ikimokyklinio ugdymo įstaigą. Buvo organizuotas susitikimas su tėvais, bendrauta su kiekvienu telefonu.

Balelių grupės išlaikymas metams: ugdymui – 32,5 tūkst. Eur, aplinkai – 24,5 tūkst. Eur, iš kurių 21,8 tūkst. Eur – komunalinės paslaugos. Pastatas, kuriame įsikūrusi Balelių ikimokyklinio ugdymo grupė, priklauso seniūnijai, yra sudaryta panaudos sutartis.

Šiuo metu Balelių grupėje užimti 4,14 etatų (Ikimokyklinio ugdymo mokytoja – 1,52, mokytojo padėjėja – 1, meninio ugdymo pedagogė – 0,25, logopedė – 0,12, virėja – 1, darbininkas – 0,25). Ikimokyklinio ugdymo mokytojai ir mokytojo padėjėjai darbas bus pasiūlytas Taujėnų gimnazijos ikimokyklinėje grupėje. Darbo netektų Balelių ikimokyklinės grupės virėja.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** nėra.

**4. Sprendimui įgyvendinti reikalingos lėšos ir galimi finansavimo šaltiniai:** nenumatoma.

**5. Priėmus sprendimą laukiami rezultatai, galimos pasekmės:**

Vaikams bus sudarytos vienodos kokybiško ugdymo(si) sąlygos maksimaliai išnaudojant ugdymo plano galimybes ir užtikrinant racionalų ugdymui skirtų lėšų bei patalpų naudojimą.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

Ukmergės rajono savivaldybės tarybos sprendimas dėl Ukmergės r. Taujėnų gimnazijos nuostatų patvirtinimo.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais - sprendimo projekto antikorupcinis vertinimas:** neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nėra.

**9. Sekretoriatas priimtą sprendimą pateikia:**

Švietimo, kultūros ir sporto, Finansų skyriams, Ukmergės r. Taujėnų gimnazijai.

**10. Aiškinamojo rašto priedai:** nėra.

Vyriausioji specialistė Irena Lukoševičienė